**V Š E O B E C N E Z Á V A Z N É N A R I A D E N I E O B C E**

 **Kráľovičove Kračany**

**č. 3/2012**

**O  D A N I Z  N E H N U T E Ľ N O S T I,  MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

**pre územie obce Kráľovičove Kračany na kalendárny rok 2013**

 Obec Kráľovičove Kračany v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 , 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, §98, 98b ods. 5, §99e ods.9 a

§ 103 ods.5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **zavádza** na svojom území nasledovné miestne dane:

**ODDIEL I.**

**§ 1**

 **Základné ustanovenie**

1. Toto všeobecne záväzné nariadenie upravuje podmienky určovania a vyberania dane z nehnuteľností na území obce Kráľovičove Kračany, Etreho Kračany, Kľučiarove Kračany, Lesné Kračany, Jastrabie Kračany.

.

**Časť 1.**

**D A Ň Z  P O Z E M K O V**

**§ 2**

 **Základ dane**

1./ Správca dane ustanovuje na území obce Kráľovičove Kračany hodnotu pozemku, ktorou sa pri výpočte základu dane z pozemkov násobí výmera pozemku v m2 za

a/ ornú pôdu vo výške **0,9128 eur**

b/ trvalé trávne porasty vo výške **0,1749 eur**

c/ zastavané plochy, záhrady a ostatné pozemky okrem stavebných pozemkov vo výške **1,85 eur** /

d/ lesné pozemky, na ktorých sú hospodárske lesy**,** rybníky s chovom rýb a ostatné hospodársky využívané vodné plochy vo výške **0,9128 eur**

f/ stavebný pozemok vo výške **18,58 eur**

2./Hodnoty uvedené v bode d/ lesné pozemky a rybníky s chovom rýb sa používajú, ak daňovník hodnotu pozemku nepreukáže znaleckým posudkom.

**§ 3**

**Sadzba dane**

1./Správca dane určuje pre všetky pozemky na území obce Kráľovičove Kračany ročnú sadzbu dane z pozemkov vo výške:

a/ orná pôda, chmeľnice, vinice a ovocné sady , trvalé trávnaté porasty **0,34%**

b/ záhrady **0,30%**

c/ zastavané plochy a nádvoria, ostatné plochy **0,30%**

d/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,34%**

e/ stavebné pozemky **0,30%**

**Časť 2.**

**D A Ň Z O  S T A V I E B**

**§ 4**

**Sadzba dane**

1/ Správca dane určuje pre všetky stavby na území obce Kráľovičove Kračany, ktoré sú predmetom dane zo stavieb ročnú sadzbu dane zo stavieb za každý aj začatý m2 zastavanej plochy vo výške:

**a/ 0,066 €** za stavby na bývanie a drobné stavby, ktoré majú doplnkovú funkciu pre hlavnú stavbu,

**b/ 0,100 €**  za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c/ 0,299 €**  za stavby rekreačných a záhradkárskych chát a domčekov na individuálnu rekreáciu,

**d/ 0,299 €** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,

**e/ 0,664 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

**f/ 0,664 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**g/ 0,179 €**  za ostatné stavby neuvedené v písm. a/ až f/ .

2/ Správca dane určuje pri viacpodlažných stavbách pre všetky druhy stavieb príplatok za podlažie **0,04 €** za každé ďalšie podlažie okrem prvého nadzemného podlažia .

**Časť 3.**

**D A Ň Z  B Y T O V**

**§ 5**

**Sadzba dane**

1/ Základom dane z bytov je výmera podlahovej plochy bytu alebo nebytového priestoru v m2.

2/ Ročná sadzba dane z bytov na území obce Kráľovičove Kračany **je 0,066 €**  za každý aj začatý m2 podlahovej plochy bytu a nebytového priestoru nachádzajúceho sa v bytovom dome.

**§ 6**

**Oslobodenie od dane a zníženie dane**

1/ Správca dane od dane z pozemkov **oslobodzuje:**

a/ pozemky, na ktorých sú cintoríny, kolumbária, urnové háje a rozptylové lúky,

b/ pozemky verejne prístupných parkov, priestorov a športovísk,

c/ pozemky užívané školami a školskými zariadeniami

2/ Správca dane od dane zo stavieb **oslobodzuje:**

a/ stavby na bývanie a byty vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím, alebo držiteľov preukazu občanov s ťažkým zdravotne postihnutím potrebou sprievodcu, ktoré slúžia na ich trvalé bývanie.

b/ stavby alebo byty slúžiace školám a školským zariadeniam

**§ 7**

 **Platenie dane**

1/ Správca dane určuje, že vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia ak zákon o miestnych daniach neustanovuje inak.

**ODDIEL II.**

**§8**

**Daň za psa**

1/Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby, a pes , ktorého vlastní občan s ťažkým zdravotným postihnutím.

2/ Daňovníkom je fyzická alebo právnická osoba, ktorá je vlastníkom psa alebo držiteľom psa, ak sa nedá preukázať kto psa vlastní.

3/ Základom dane je počet psov.

4/ Sadzba dane je  **3,32€**  za jedného psa za kalendárny rok. Takto určená sadba dane platí za každého ďalšieho psa u toho istého daňovníka.

5/ Daňová povinnosť vzniká prvým dňom kalendárneho mesiaca nasledujúceho po mesiaci v ktorom daňovník nadobudol psa a zaniká prvým dňom mesiaca nasledujúceho po mesiaci v ktorom daňovník už nie je vlastníkom alebo držiteľom psa.

6/ Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Písomné oznámenie sa doručuje dvojmo na Obecný úrad a musí obsahovať najmä označenie vlastníka / resp. držiteľa/ psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa , druhy vykonaných veterinárnych očkovaní.

7./ Spôsob preukazovania vzniku daňovej povinnosti:

a/ hodnoverný doklad preukazujúci, že je vlastníkom alebo držiteľom psa

b/ očkovací preukaz od veterinára

8/ Spôsob preukazovania zániku daňovej povinnosti:

a/ hodnoverný doklad , že už nie je vlastníkom alebo držiteľom psa.

9/ Daň za psa obec vyrubí rozhodnutím.

10./ Spôsoby vyberania dane:

a/ v hotovosti do pokladne obecného úradu

b/ poštovou poukážkou na účet OcÚ

c/ na účet obce .

**ODDIEL III.**

**§ 9**

**Miestny poplatok za komunálne odpady a drobné stavebné odpady**

 1/Miestny poplatok za komunálne odpady a drobné stavebné odpady / ďalej len „ poplatok“/ sa platí na komunálne odpady a drobné stavebné odpady, ktoré vznikajú na území obce.

 2/ Ak ďalej nie je ustanovené inak, poplatok platí poplatník, ktorým je :

**a/** **fyzická osoba**, ktorá má v obci trvalý alebo prechodný pobyt, alebo ktorá je ne území obce oprávnená užívať byt, nebytový priestor, pozemnú stavbu alebo jej časť, alebo objekt, ktorý nie je stavbou , alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce, okrem lesného pozemku a pozemku, ktorý je evidovaný v katastri nehnuteľnosti ako vodná plocha / ďalej len „nehnuteľnosť“/.

**b/** **právnická osoba** ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

**c/ podnikateľ**, ktorý je oprávnený užívať, alebo užíva nehnuteľnosť nachádzajúcu sa na území obce na účel podnikania.

 3/ Ak má osoba podľa odseku 2 písm. a/ v obci súčasne trvalý pobyt alebo prechodný pobyt, a súčasne je podľa odseku 2 písm. c/ fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkáreň, poplatok platí iba raz z dôvodu trvalého pobytu alebo prechodného pobytu.

 4/ Poplatok od poplatníka v ustanovenej výške pre obce vyberá a za vybraný poplatok ručí :

 a/ vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom , poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí:,

b/ správca, ak je vlastníkom nehnuteľnosti štát, vyšší územný celok, alebo obec / ďalej len „ platiteľ „/.

Platiteľ a poplatník sa môžu písomne dohodnúť, že poplatok obci odvedie priamo poplatník:, za odvedenie poplatku obci ručí platiteľ.

Ak viacero poplatníkov podľa odseku 2 písm. a žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci.

5/ Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

6/ Sadzba poplatku **za osobu a kalendárny deň je 0,0329 EUR = 12 € za rok**

 **Splatnosť poplatku je do 30.06.2013.**

7./ Poplatník je povinný do jedného mesiaca odo dňa vzniku povinnosti platiť poplatok od dňa, keď nastala skutočnosť ktorá má vplyv na zánik poplatkovej povinnosti ako aj od skončenia obdobia určeného obcou, za ktoré platí poplatok, v prípade ak došlo k zmene už ohlásených údajov, ohlási obci:

a/ Svoje meno , priezvisko, dátum narodenia, adresu trvalého pobytu, adresu prechodného pobytu/ ďalej len „ identifikačné údaje“ /, ak je poplatníkom osoba podľa odseku 2 písm. b/ alebo písm. c/ tohto ustanovenia názov alebo obchodné meno, sídlo alebo miesto podnikania, identifikačné číslo / IČO/,

b/ identifikačné údaje iných osôb, ak za ne neplní povinnosti poplatníka podľa § 77 ods.7 zákona o miestnych daniach.

c/ údaje rozhodujúce na určenie poplatku, podľa § 79 zákona o miestnych daniach spolu s ohlásením predloží aj doklady potvrdzujúce uvádzané údaje: ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

8/ Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

.

9/ Poplatok vyrubí obec rozhodnutím.

10./ Obec poplatok odpustí za obdobie, za ktoré poplatník obci preukáže na základe, že sa v určenom období dlhodobo zdržiava alebo zdržiaval v zahraničí, alebo že sa zdržiaval mimo obce z dôvodu výkonu základnej služby.

Ako doklad predložia pracovnú zmluvu, potvrdenie od zamestnávateľa, od školy v zahraničí.

Lehota na uplatnenie zníženia resp. odpustenia poplatku je celý rok.

 **§ 10**

 **Záverečné ustanovenie**

1/ Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností na rok 2012 č.1/2011.

2/ Obecné zastupiteľstvo obce Kráľovičove Kračany sa na tomto všeobecne záväznom nariadení o dani z nehnuteľností na rok 2013 uznieslo dňa 30.11. 2012 č. uzn.: 12 /2012 OZ

**§ 11**

**Platnosť a účinnosť**

 Toto nariadenie nadobúda účinnosť 1. januára 2013.

**VYVESENÉ dňa : 03.12.2012 ZVESENÉ dňa: 18.12.2012**

 ........................................................

 Jana Gányovicsová, starosta obce

***Obecné zastupiteľstvo Kráľovičove Kračany***

***podľa § 6 zákona SNR č.369/1990 Zb. o obecnom zriadení v z. n.p.***

***a podľa zákona SNR č.582/2004 Z.z. o miestnych daniach a miestnom poplatku za komunálne odpady a drobné stavebné odpady v z.n.p***

***v y d á v a pre územie obce Kráľovičove Kračany toto***

***V š e o b e c n é z á v ä z n é n a r i a d e n i e***

***č. 3 /2012***

***o miestnych daniach***

***a miestnom poplatku za komunálne odpady a drobné stavebné odpady***

***na území obce Kráľovičove Kračany***